Greek Legal Document

Category: 166

Content:
55. ΝΟΜΟΘΕΤ.ΔΙΑΤΑΓΜΑ υπ’ αριθ. 225 της 7/7 Δεκ. 1974 (ΦΕΚ Α΄368) Περί συμπληρώσεως του άρθρ. 137 του Π.Δ. 650/1974. Άρθρ.1.-Η παρ.3 του άρθρ. 137 του Π.Δ. 650/ 1974, «περί κωδικοποιήσεως των ισχυουσών διατάξεων της εκλογικής νομοθεσίας», (ανωτ. αριθ. 45) ισχύει και δια τα εκ δικαστών μέλη της, κατά την παρ. 1 του άρθρ. 91 του αυτού Π.Δ/τος, Ανωτάτης Εφορευτικής Επιτροπής, ως και δια τους υπαλλήλους του Συμβουλίου της Επικρατείας, τους αποτελούντας την γραμματείαν του, κατά το άρθρ. 73 του Συντάγματος, Ειδικού Δικαστηρίου, ο αριθμός των οποίων ορίζεται, εκάστοτε, δι’ αποφάσεως του Προέδρου του Δικαστηρίου τούτου. Άρθρ.2.-Η παρ. 3 του άρθρ. 137 του Π.Δ.650/ 1974 και του προηγουμένου άρθρου ισχύουν και προκειμένου περί δημοψηφισμάτων. Άρθρ.3.-Η ισχύς του παρόντος άρχεται από της δημοσιεύσεως του Π.Δ. 650/1974. 1.Ζ.α.53-55 Εκλογή Βουλευτών - Ευρωβουλευτών